เตรียมปรับโครงการคูปองพัฒนาครูและการประเมินวิทยาฐานะใหม่ให้ครูและนักเรียนได้ประโยชน์มากที่สุด
เตรียมปรับโครงการคูปองพัฒนาครูและการประเมินวิทยาฐานะใหม่ให้ครูและนักเรียนได้ประโยชน์มากที่สุดนายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยว่า การดำเนินการโครงการพัฒนาครูรูปแบบครบวงจร หรือคูปองพัฒนาครูมีเสียงสะท้อนของครูส่วนหนึ่งที่อยากจะให้ปรับปรุงกระบวนการอบรมพัฒนาครูใหม่ ซึ่งการอบรมและการพัฒนาครูยังคงมีความจำเป็นอยู่ แต่ต้องเหมาะสมและมีผลสัมฤทธิ์ให้เกิดขึ้นกับนักเรียนและครู โดยหลังจากนี้จะมีการปรับปรุงและเปลี่ยนแปลงระบบการอบรมพัฒนาครูใหม่ ไม่ใช่การให้ครูนำเงินที่ได้จากโครงการแล้วมาเลือกช้อปปิ้งหลักสูตรของหน่วยจัดอบรม รวมถึง หลักสูตรที่จะจัดอบรมต้องเกิดประโยชน์และการพัฒนาอย่างแท้จริง นอกจากนี้ยังจะมีการหาแนวทางที่จะลดการทำวิทยะฐานะให้มีการประเมินตรงกับการเรียนการสอนจริงของครูในห้องเรียน เพื่อให้ตรงกับแนวทางการพัฒนาครูที่รัฐบาลกำหนดรัฐมนตรีว่าการกระทรวงศึกษาธิการ กล่าวอีกว่า การปรับปรุงระบบอบรมพัฒนาครู ถือว่าเป็นส่วนหนึ่งในมาตรการที่สอดคล้องกับนโยบายที่มุ่งยกระดับคุณภาพโรงเรียนให้ได้ภายใน 1 ปีด้วยระบบอินเทอร์เน็ต ซึ่งในอนาคตทุกโรงเรียนจะมีอินเทอร์ไฮสปีดใช้งานทั่วประเทศ และเมื่อเป็นเช่นนั้นต่อไปการอบรมและพัฒนาครูก็ไม่จำเป็นต้องให้ครูทิ้งห้องเรียนมาอบรม แต่สามารถคลิกข้อมูลการอบรมได้แค่ปลายนิ้วสัมผัสด้วยระบบเทคโนโลยีสารสนเทศของโรงเรียน